Up-572/02
Datum: 2003-02-04T00:00:00.000+01:00
ecli: ECLI:SI:USRS:2003:Up.572.02
vrsta: posamični akt
zadeva: ustavna pritožba
objavljeno: Neobjavljeno | 04.02.2003
dokument: US22109
akt: Ustavna pritožba A. A. zoper sodbo Višjega sodišča v Ljubljani št. II Cp 407/2001 z dne 21. 3. 2001 v zvezi s sodbo Okrajnega sodišča v Ljubljani št. VI P 906/93 z dne 31. 8. 2000

Predlog za vrnitev v prejšnje stanje
resitev: zavrženje
izrek: Ustavna pritožba A. A. zoper sodbo Višjega sodišča v Ljubljani št. II Cp 407/2001 z dne 21. 3. 2001 v zvezi s sodbo Okrajnega sodišča v Ljubljani št. VI P 906/93 z dne 31. 8. 2000 se zavrže.

Predlog za vrnitev v prejšnje stanje se zavrže.
stavek: Ker je ustavna pritožba prepozna, pritožnik pa s predlogom za vrnitev v prejšnje stanje ni uspel, je Ustavno sodišče njegovo ustavno pritožbo zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.15 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Odločitev o predlogu za vrnitev v prejšnje stanje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2002-09-17T22:00:00.000Z
datum_odlocitve: 2003-02-03T23:00:00.000Z

# Up-572/02-4

20. 2. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sodbo Višjega sodišča v Ljubljani št. II Cp 407/2001 z dne 21. 3. 2001 v zvezi s sodbo Okrajnega sodišča v Ljubljani št. VI P 906/93 z dne 31. 8. 2000 se zavrže.

Predlog za vrnitev v prejšnje stanje se zavrže.

## OBRAZLOŽITEV

Pritožnik z ustavno pritožbo izpodbija sodbi, s katerima je bil v pravdnem postopku zavrnjen njegov zahtevek za plačilo 322.840 SIT. Meni, da so mu bile z njima kršene ustavne pravice in temeljne svoboščine. Pritožnik navaja, da je ustavno pritožbo vložil prepozno, rok za vložitev pa je zamudil zaradi bolezni.

Po določbi prvega odstavka 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Iz ustavni pritožbi priloženega predloga za vložitev zahteve za varstvo zakonitosti, ki ga je pritožnikova pooblaščenka naslovila na Državno tožilstvo Republike Slovenije, je razvidno, da je bil pritožniku izpodbijani sklep Višjega sodišča vročen dne 5. 4. 2001. Pritožnikova ustavna pritožba, vložena dne 18. 9. 2002, je torej prepozna.

Pritožnikovo zatrjevanje, da je zamudil rok za vložitev ustavne pritožbe iz zdravstvenih razlogov, je Ustavno sodišče obravnavalo kot predlog za vrnitev v prejšnje stanje (116. člen Zakona o pravdnem postopku, Uradni list RS, št. 26/99 in nasl. - v nadaljevanju ZPP, v zvezi s 6. členom ZUstS). Predlog za vrnitev v prejšnje stanje je treba vložiti v petnajstih dneh od dneva, ko je prenehal vzrok, zaradi katerega je stranka zamudila rok; če je pozneje zvedela za zamudo, pa od dneva, ko je za to zvedela. Po treh mesecih od dneva zamude se vrnitev v prejšnje stanje ne more več zahtevati (drugi in tretji odstavek 117. člena ZPP). Rok za vložitev ustavne pritožbe se je iztekel dne 6. 6. 2001.

Pritožnikov predlog za vrnitev v prejšnje stanje, vložen dne 18. 9. 2002, je torej prepozen in ga je zato Ustavno sodišče zavrglo.

Ker sta ustavna pritožba in predlog za vrnitev v prejšnje stanje prepozna, ju je Ustavno sodišče zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger